Diari Oficial de la Generalitat Valenciana


Sumari del DOGV 9848, del 14-05-2024 (2024/3749)

RESOLUCIÓ de 26 d'abril de 2024, de la Universitat Politècnica de València, per la qual es publica l'acord del Consell de Govern d'aprovació de l'oferta d'ocupació pública del personal docent i investigador (PDI) per a 2024.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9848

Data del DOGV
:   14-05-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/3749


Organisme emissor
:   Universitat Politècnica de València

Tipus de document
:   Resolució

RESOLUCIÓ de 26 d'abril de 2024, de la Universitat Politècnica de València, per la qual es publica l'acord del Consell de Govern d'aprovació de l'oferta d'ocupació pública del personal docent i investigador (PDI) per a 2024. [2024/3749]  
El Consell de Govern de la Universitat Politècnica de València ha aprovat el 25 d'abril de 2024 l'oferta d'ocupació pública del personal docent i investigador de 2024.  
En conseqüència, aquest rectorat, d'acord amb les competències atribuïdes per l'article 53 dels Estatuts de la Universitat Politècnica de València, aprovats per Decret 182/2011, de 25 de novembre, del Consell, resol:  
  
Publicar en el Diari Oficial de la Generalitat Valenciana l'Acord de 25.04.2024, del Consell de Govern, que es transcriu a continuació.  
  
«Acord de 25.04.2024, del Consell de Govern de la UPV, d'aprovació de l'oferta d'ocupació pública del personal docent i investigador (PDI) 2024  
El procediment d'aprovació de l'oferta d'ocupació pública es troba regulat pels articles 19 i 20 de la Llei 31/2022, de 23 de desembre, de pressupostos generals de l'Estat per a l'any 2023; per l'article 36 de la Llei 8/2023, de 27 de desembre, de pressupostos de la Generalitat per a l'exercici 2024; i per l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic.  
L'article 71.1.c de la Llei orgànica 2/2023, de 22 de març, del sistema universitari, preveu destinar, dins de la taxa de reposició, un mínim del 15 % del total de places que s'oferisquen per a la incorporació de personal investigador doctor que haja superat l'avaluació del Programa d'Incentivació de la incorporació i intensificació de l'activitat investigadora (I3), o que haja obtingut el certificat com a investigador establit (R3); aquestes places en cas de resultar vacants poden acumular-se al torn lliure. Es preveu també un contingent de reserva de places calculat d'acord amb el pla «Planter sènior» de la UPV.  
D'altra banda, l'article 71.2 de la Llei orgànica 2/2023 determina les condicions en què les universitats poden convocar places, mitjançant promoció interna, per a l'accés al cos de catedràtics d'universitat, sense que computen per a la taxa de reposició.  
Aquesta proposta ha sigut negociada en el si de la Mesa General de Negociació de la UPV, i informada per la Comissió de Promoció de Professorat el 16.04.2024 i per la Comissió Econòmica i de Recursos Humans el 23.04.2024.  
L'aprovació de les convocatòries derivades d'aquesta oferta d'ocupació pública es troben sotmeses a autorització prèvia de l'òrgan competent de la Generalitat Valenciana, d'acord amb el que es preveu en l'article 36.Dos.3.g) de la Llei 8/2023, de 27 de desembre, de pressupostos de la Generalitat per a l'exercici 2024.  
En conseqüència, d'acord amb el que es preveu en l'article 50 de la Llei orgànica 2/2023, de 22 de març, del sistema universitari; l'article 70.2 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i amb les competències atribuïdes per l'article 45 dels Estatuts de la Universitat Politècnica de València, aprovats per Decret 182/2011, de 25 de novembre, del Consell, el Consell de Govern de la Universitat Politècnica de València  
  
ACORDA  
  
Primer  
Aprovar l'oferta d'ocupació pública, del personal docent i investigador (PDI) de 2024 amb un total de 147 places, amb el següent detall:  
  
ACCÉS LLIURE  
Catedràtic d'universitat (CU) 1   
Catedràtic d'universitat (CU) 2 I3/R3  
Catedràtic d'universitat (CU) 1 «Planter sènior»  
Professor titular d'universitat (TU) 42   
Professor titular d'universitat (TU) 8 I3/R3  
Professor titular d'universitat (TU) 1 Discapacitat 33 %  
Professor titular d'universitat (TU) 1 «Planter sènior»  
Professor permanent laboral (PPL) 43   
Professor permanent laboral (PPL) 8 I3/R3  
Professor permanent laboral (PPL) 1 Discapacitat 33 %  
Professor permanent laboral (PPL) 1 «Planter sènior»  
Subtotal torn lliure 109   
  
ACCÉS PROMOCIÓ INTERNA  
  
Catedràtic d'universitat (CU) 38   
Subtotal promoció interna 38   
Total 147   
  
  
Segon  
El procediment de selecció serà el de concurs públic, d'acord amb el que es preveu en els articles 71 i 86 de la Llei orgànica 2/2023, de 22 de març, del sistema universitari.  
  
Tercer  
La distribució de places inicialment prevista de professorat titular d'universitat (TU) o professorat permanent laboral (PPL) podrà convocar-se, en el transcurs de l'execució de l'oferta, indistintament sota una figura o l'altra i règim jurídic amb la finalitat d'adequar-se dinàmicament a les necessitats organitzatives i docents de la UPV.»  
  
València, 26 d'abril de 2024.- El rector de la Universitat Politècnica de València: José E. Capilla Barberá.